recursal/SuperWikiNEXT-32B huggingface dataset:
**எதிர்மின்னி இரட்டை** அல்லது **லுாயிசு இரட்டை** (Electron pair) என்பது வேதியியலில் ஒரே மூலக்கூறு ஆர்பிட்டாலைச் சேர்ந்த எதிரெதிர் சுழற்சிகளைக் கொண்ட இரண்டு எதிர்மின்னிகளைக் கொண்டுள்ள நிலையாகும்.  எதிர்மின்னி இரட்டை தொடர்பான கருத்துரு முதன் முதலில் 1916 ஆம் ஆண்டில் கில்பர்ட் என். லுாயிசு என்பவரால் அறிமுகப்படுத்தப்பட்டது.

ஈரணு மூலக்கூறுகளில் காணப்படும் சகப்பிணைப்பு (இடது) மற்றும் முனைவுறு சகப்பிணைப்பு (வலது) ஆகியவற்றை விளக்கும் மூலக்கூறு ஆர்பிட்டால் வரைபடம். இரண்டு வகைகளிலும் ஒரு பிணைப்பானது எதிர்மின்னிகளின் இரட்டையாலேயே உருவாவது குறிப்பிடத்தக்கது.
எதிர்மின்னிகள் பெர்மியான்களாக இருக்கும் காரணத்தால், பவுலி தவிர்ப்புத் தத்துவத்தின் படி எந்த இரு எதிர்மின்னிகளும் ஒரே விதமான நான்கு சக்திச் சொட்டெண்களையும் கொண்டிருக்க முடியாது என்பதால் இவை இரண்டும் ஒரே ஆர்பிட்டாலில் இருந்தாலும் எதிரெதிர் சுழற்சிகளைக் கொண்டிருக்கும். அதாவது இரு எதிர்மின்னிகளும் ஒரே வகையான ஆர்பிட்டால் சக்திச் சொட்டெண்ணையும், வெவ்வேறு சுழற்சி சக்திச் சொட்டெண்ணையும் கொண்டிருக்கும். இது ஒரு ஆர்பிட்டாலில் இருக்கும் அதிகபட்ச எதிர்மின்னிகளின் எண்ணிக்கையை இரண்டு என வரையறுக்கிறது.

எதிரெதிர் சுழற்சி உள்ள எதிர்மின்னிகள் இணையாதல் ஆற்றல்ரீதியாகவும் விரும்பத்தகுந்ததாக உள்ளது. ஆகவே எதிர்மின்னிகள் இணையாதல் என்பது வேதியியலில் மிக முக்கியப் பங்கினை வகிக்கிறது. எதிர் மின்னிகள் இணையாதல் இரு அணுக்களுக்கிடையே ஒரு வேதிப்பிணைப்பு உருவாகக் காரணமாக உள்ளது அல்லது எதிர்மின்னிகளின் இரட்டை தனித்த எதிர்மின்னி இரட்டையாகவோ (lone pair) அல்லது இணைதிறன் எதிர்மின்னிகளாகவோ கூட இருக்கலாம். அணுவின் உட்பகுதியில் உள்ள ஆர்பிட்டால்களைக் கூட இந்த எதிர்மின்னிகளின் இரட்டை நிரப்பலாம்.

எதிரெதிர் சுழற்சி உடைய எதிர்மின்னிகள் இணையாவதால், எதிர்மின்னிகளின் காந்தத் திருப்புத் திறன் காந்தவியல் பண்புகளில் இணையின் பங்களிப்பானது நீக்கப்பட்டு விடுகிறது. இதன் காரணமாக ஒரு இணையாகாத தனித்த எதிர்மின்னி அற்ற எதிர்மின்னிகளின் இரட்டையைக் கொண்டுள்ள அணு டயாகாந்தத்தன்மையை வெளிப்படுத்துகிறது.

வேதியியலில் எதிர்மின்னியின் இரட்டை உருவாவதற்கான வலிமையான போக்கு காணப்பட்டாலும் தனித்த அல்லது இணையாகாத எதிர்மின்னிகள் உருவாவதற்கான சாத்தியக்கூறுகளும் உள்ளன.

உலோகப் பிணைப்புகளைப் பொறுத்தவரை காந்தத் திருப்புத் திறன்களும் ஒரு குறிப்பிட்ட அளவிற்கு பிணைப்பு உருவாகக் காரணமாக இருக்கின்றன. ஆனால், பிணைப்பு என்பது மிகவும் ஒட்டுமொத்தமானதாக உள்ளது. எதிர்மின்னிகளின் இரட்டைகளைத் தனித்தனியாக பிரித்தறிய முடியாது. எனவே, எதிர்மின்னிகளை ஒட்டுமொத்தமாக எதிர்மின்னிகளின் பெருங்கடலாகக் கருதுவது நல்லதாக உள்ளது. இவற்றையெல்லாம் தவிர்த்தும் ஒரு மிகச் சிறப்பு வகையான எதிர்மின்னி இரட்டையானது மீக்கடத்துதிறன் சார்ந்து உருவாகிறது. அதாவது தாமிர இணைகள் உருவாதலின் போது இது நிகழ்கிறது.

மேற்கோள்கள்
-----------

1. ↑  Jean Maruani (1989). *Molecules in Physics, Chemistry and Biology: v. 3: Electronic Structure and Chemical Reactivity*. Springer. பக். 73. பன்னாட்டுத் தரப்புத்தக எண்:978-90-277-2598-1.. பார்த்த நாள்: 14 March 2013.
கோசி மண்டலத்தின் மாவட்டங்கள்
**கோசி மண்டலம்** (Koshi) (நேபாளி: कोशी अञ्चलAbout this soundகேட்க (உதவி·தகவல்)) நேபாளத்தின் பதினான்கு மண்டலங்களில் ஒன்றாகும். நேபாளத்தின் கிழக்குப் பிராந்தியத்தில் உள்ள இம்மண்டலத்தின் நிர்வாகத் தலைமையிடமான *விராட்நகர்* பெரிய நகரம் ஆகும். இம்மண்டலத்தின் பிற நகரங்கள் இனரூவா, தரண், தன்குட்டா, இடாஹரி ஆகும்.

கோசி மண்டலத்தின் முக்கிய ஆறுகள் அருண் ஆறு, தாமர் ஆறு மற்றும் சப்த கோசி ஆறுகள் ஆகும்.
கோசி மண்டலத்தில் போஜ்பூர் மாவட்டம், தன்குட்டா மாவட்டம், மொரங் மாவட்டம், சங்குவாசபா மாவட்டம், சுன்சரி மாவட்டம் மற்றும் தேஹ்ரதும் மாவட்டம் என ஆறு மாவட்டங்கள் உள்ளது.

மக்கள் தொகையியல்
----------------

2011-ஆம் ஆண்டு மக்கள் தொகை கணக்கெடுப்பின் படி கோசி மண்டலத்தின் மக்கள் தொகை 23,35,047 ஆகும். கோசி மண்டலத்தில் கிராதர்கள் லிம்பு மக்கள், இராய் பழங்குடி மக்கள், நேவார் மக்கள் வாழ்கின்றனர்.

இம்மண்டலத்தில் நேபாளி மொழி, மைதிலி மொழி, போஜ்புரி மொழி, தாரு மொழி, இராஜ்வன்சி மொழி, ராய் மொழி, தமாங் மொழி, மஹர் மொழி, குமால் மொழி, யக்கா மொழி, குலூங் மொழி, லிம்பு மொழி மற்றும் நேவாரி மொழிகள் பேசப்படுகிறது.

இம்மாவட்டத்தில் நெல், கோதுமை, சோளம், ஏலக்காய் விளைச்சல் நன்கு உள்ளது. அருண் ஆறு இம்மண்டலத்தின் குறுக்கே பாய்கிறது

புவியியல் மற்றும் தட்ப வெப்பம்
------------------------------

### புவியியல்

கோசி மண்டலத்தின் கீழ் பகுதி தராய் சமவெளியிலும், நடுப் பகுதி மலைபாங்கான குன்றுப் பகுதிகளிலும், மேல் பகுதி இமயமலைத் தொடர்களிலும் அமைந்துள்ளது. கோசி மண்டலம் கடல் மட்டத்திலிருந்து 160 மீட்டர் முதல் 7,000 மீட்டர் உயரத்தில் அமைந்தது. கோசி மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவும் எல்லைகளாக உள்ளது. கோசி ஆறு இம்மண்டலத்தின் முக்கிய ஆறு ஆகும்.

### தட்ப வெப்பம்

கோசி மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை, துருவப் பகுதிப் பாலைவன காலநிலை, வெண்பனி படர்ந்த பகுதிகள் என ஏழு நிலைகளில் காணப்படுகிறது.

சுற்றுலா மற்றும் ஆன்மிகத் தலங்கள்
---------------------------------

தரண் நகரத்தின் பிண்டேஸ்வரி கோயில், புத்த சுப்பா கோயில், பஞ்சகன்யா கோயில், விஷ்ணு பாதுகை கோயில்; விராட்நகரத்தின் காளி கோயில்; தன்குட்டா நகரத்தின் சிந்தாந்தேவி கோயில்; வேதேதர் நகரத்தின் நமஸ்தே ஜாரனா கோயில்; துனி பன் நகரத்தின் இராம்துனி கோயில், கோசி மண்டலத்தின் முக்கிய  இந்துக் கோயில்கள் ஆகும்.

இதனையும் காண்க
--------------

* நேபாள மாநிலங்கள்
* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
உகரமும் ஊகாரமும் உயிர்மெய் மூல மெய்யெழுத்தைச் சிதைத்து எழுதப்படுவதால் தமிழில் மேலதிக 24 தனி வடிவங்கள் தேவைப்படுவது தமிழுக்கு ஒரு குறையாக சிலரால் பார்க்கப்படுகின்றது. இப்போது கணினியில் தமிழைக் குறிக்க (12 உயிர் + 18 மெய் + 1 ஆய்தம் + 12 குறியீடுகள் + 24 உகர ஊகார வடிவங்கள் = 67) 67 குறியீடுகள் தேவை. இவ் 24 எழுத்து வடிவங்களையும் மேலதிக இரு கீற்றுக்களால் குறித்தால் அனைத்து தமிழ் எழுத்துக்களையும் 41+2=43 வடிவங்களால் எழுதமுடியும். அதாவது 12 உயிர்+ 1 ஆய்தம் + 18 மெய் + 12 குறியீடுகள் = 43. இப்போது தேவைப்படும் இந்த மாற்றம் வேண்டும் என்று சில தமிழ் கணிமையாளர்களும் அறிஞர்களும் வேண்டி வருகின்றனர்.

ஆதரவுக் காரணங்கள்
-----------------

இந்த மாற்றம் தமிழை எளிமைப்படுத்தி தமிழ் கற்பதை இலகுவாக்கும் என்றும், தமிழ் கணிமையை இலகுவாக்கும் என்றும், இச்சீர்திருத்தத்தை வேண்டுவோர் கருதுகின்றார்கள்.

எதிர்ப்புக்கான காரணங்கள்
------------------------

### தொடர்ச்சி அற்றுப்போதல்

நூல்களிலும் இணையத்திலும் ஏற்கனவே இருக்கும் எழுத்துவடிவங்கள் நடைமுறையில் உள்ளன. அவற்றை மாற்றியமைப்பது இதுவரை இருக்கும் படைப்புக்களை பயனற்றதாக்கும். யாழ்ப்பாணத் தமிழ் நூலகத்தில் உள்ள நூல்களை எரித்தது போலவும், மதுரைத் தமிழ்ச்சங்க நூலகளை எரித்தது போலவும் காலங்காலமாக ஏராளமான ஏடுகள் அழிக்கப்பட்டன போலவும் ஆனால் இவற்றினும் கொடுமையாக மில்லியன் கணக்கான பக்கங்களும் நூறாயிரக்கணக்கான தமிழ்நூல்களும் (ஏறத்தாழ எல்லாத் தமிழ் நூல்களுமே) சில ஆண்டுகளிலேயே படிக்க இயலாமல் போகும். இதனால் நேரம், பொருள், உழைப்பு ஏராளமாக வீணாவதும், தொடர்பறுவதால் குறிப்பிட்ட ஒருசில கருத்துடைய நூல்கள் மட்டுமே வசதி படைத்தவர்கள் வெளியிட நேரிடலாம், என்றும் பற்பல கரணியங்கள் உள்ளன என்று எதிர்ப்பாளர்கள் சுட்டுகின்றனர்.

### கற்பது கடினமல்ல

சீன மொழியை கற்க ஒருவர் 3000 மேற்பட்ட குறியீடுகளைக் கற்ற வேண்டும். தமிழை ஆக 67 குறியீடுகளுடன் கற்றுக்கொள்ள முடியும். ஆங்கிலமும் (Capital letters) சேர்த்தால், 52 குறியீடுகளைக் கொண்டுள்ளது குறிப்பிடத்தக்கது. மாற்றாக தமிழை ஏற்கனவே கற்றவர்களுக்கு புதிய முறைகள் வந்தால் அதைக் கற்பதில், நடைமுறையில் பயன்படுத்துவதில் சிக்கல் இருக்கும். 

21 ஆம் நூற்றாண்டாகிய இப்பொழுதும், மேலும் வருங்காலத்திலும், எழுத்துகளை எழுதுவதும் படிப்பதும் பனையோலைகளில் எழுதிய நாட்களில் இருந்து மிகவும் வேறுபட்டது என்றும், இதனால் இவ்வகையான "சீர்திருத்தம்" ஏதும் தேவையில்லை என்றும் இவர்கள் கூறுகிறார்கள்.

### எழுத்துமுறை பிளவு

தமிழ்மொழியை கட்டுப்படுத்த செல்வாக்கு பெற்ற ஒரு அமைப்பு இல்லை. தமிழ்நாட்டில் மட்டுமல்லாமல், இலங்கையிலும் சிங்கப்பூரிலும் தமிழ் ஒரு அரச அங்கீகாரம் பெற்ற மொழி. மலேசியாவிலும் தமிழ் ஒரு கல்வி மொழி. பிறநாடுகள் பலவற்றிலும் தமிழ் பயிலப்படுகிறது. தமிழ்நாடு அரசு மட்டும் இதை நிறைவேற்றினால், இதர நாடுகளிலில் இருப்போர் பின்பற்றாமல் இருக்க கூடும். எனவே தமிழ் எழுத்துமுறை பிளவு பட இந்த மாற்றம் உந்தும்.

மேலும் காண்க
------------

* தமிழ் எழுத்துச் சீரமைப்பு

மேற்கோள்கள்
-----------

1. ↑  காசி ஆறுமுகம். (2006). *தமிழ் எழுத்துச் சீர்திருத்தம்*!.

வெளி இணைப்புகள்
---------------

### ஆதரவு

* காசி ஆறுமுகம். (2006). *தமிழ் எழுத்துச் சீர்திருத்தம்*!.
* வா சா குழந்தைசாமி. *தமிழ் எழுத்து சீரமைப்பு*. - நிகழ்படம்  பரணிடப்பட்டது 2008-10-12 at the வந்தவழி இயந்திரம்

### விமர்சனம்

* செ. இரா. செல்வகுமார். (2008). *எழுத்துச் சீர்திருத்தம் என்னும் சீரழிவுப் போக்கு*. தமிழ்வெளி வலைப்பதிவு.
**உப்பனாறு** என்பது காவிரி ஆற்றின் கிளை ஆறு ஆகும். உப்பனாறு நாகப்பட்டினம் அருகே வங்கக்கடலை அடைகிறது.

மாசு
----

உப்பனாறு நாகப்பட்டினம் மாவட்டத்தில் மக்களால் மிகவும் மாசுபடுத்தப்படுகிறது. இதனால், இங்குள்ள நீரில் அதிக அளவு அரிதான தனிமங்கள் (இரும்பு, மாங்கனீசு, காரீயம், தாமிரம், துத்தநாகம், குரோமியம், நிக்கல் ஆகியவை) இருப்பதாக ஆய்வு முடிவுகள் தெரிவிக்கின்றன.. தொழிற்சாலைக் கழிவுகள் பல வருடங்களாகத் தொடர்ந்து ஆற்றில் விடப்பட்டதால் இப்போது அது சீர்கெட்டு, நிலத்தடி நீரையும் பாதித்துள்ளது. இதனால், வேளாண்மையும், மீன்பிடி தொழிலும் பெருமளவு பாதிப்படைந்துள்ளன

மேற்கோள்கள்
-----------

1. ↑  M. P. Jonathan , S. Srinivasalu, N. Thangadurai, T. Ayyamperumal, J. S. Armstrong-Altrin, V. Ram-Mohan (2008). "Contamination of Uppanar River and coastal waters off Cuddalore, Southeast coast of India". *Environmental Geology* **53**: 1391. .
2. ↑  ந. வினோத் குமார் (30 மே 2015). "கடலூர் சிப்காட், இன்னொரு போபால்?". *தி இந்து (தமிழ்)*.. பார்த்த நாள்: 24 ஏப்ரல் 2016.

வெளியிணைப்புகள்
---------------

* உப்பனாற்றை ஆக்கிரமித்துள்ள வெங்காய தாமரைகள் பரணிடப்பட்டது 2012-11-08 at the வந்தவழி இயந்திரம், மாலைமலர்
**இட்டோலியா** (*Aetolia*, கிரேக்கம்: Αἰτωλία‎ ) என்பது கிரேக்கத்தின் ஒரு மலைப் பகுதியாகும். இது கொரிந்து வளைகுடாவின் வடக்கு கடற்கரையில் அமைந்துள்ளது. இது கிரேக்கத்தின் நவீன பிராந்திய அலகின இட்டோலியா-அகார்னானியாவின் கிழக்குப் பகுதியாக உள்ளது.

நிலவியல்
--------

அச்செலஸ் ஆறு இட்டோலியாவை அகர்னானியாவிலிருந்து மேற்கே பிரிக்கிறது; வடக்கில் இது எபிரஸ் மற்றும் தெசலியுடன் எல்லைகளைக் கொண்டிருந்தது; கிழக்கில் ஓசோலியன் லோக்ரியர்களுடன் ; தெற்கில் கொரிந்து வளைகுடாவின் நுழைவாயில் இட்டோலியாவின் எல்லைகளகளாகும்.

பாரம்பரியக் காலங்களில் ஏட்டோலியா இரண்டு பகுதிகளைக் கொண்டிருந்தது: "பழைய ஏட்டோலியா" ( கிரேக்கம்: Παλιά Αιτωλία‎ ) மேற்கில், அச்செலஸ் முதல் ஈவ்னஸ் மற்றும் கலிடன் வரை; மற்றும் "புதிய ஏட்டோலியா" ( கிரேக்கம்: Νέα Αιτωλία‎ ) அல்லது "அக்கியூரிடு ஏடோலியா" ( கிரேக்கம்: Αἰτωλία Ἐπίκτητος‎ ) கிழக்கில் ஈவ்னஸ் மற்றும் கலிடன் முதல் ஓசோலியன் லோக்ரியன்ஸ் வரை. இதன் கடற்கரையை ஒட்டிய பகுதிகள் சமமான மற்றும் விளைச்சல் தரும் நிலப்பகுதியாக உள்ளது. ஆனால் இதன் உட்புறப் பகுதியானது விளைச்சல் ஏதும் தராத மலைப்பாங்கான பகுதியாக உள்ளது. மலைகளில் பல காட்டு மிருகங்கள் இருந்தன, மேலும் இட்டோலியன் பன்றி என்றும் அழைக்கப்படும் கலிடோனியன் பன்றியை வேட்டையாடும் சித்தரிப்பு கிரேக்கத் தொன்மங்களில் புகழ் பெற்றது.

குறிப்புகள்
-----------

1. ↑  Rose, Carol, Giants, Monsters, and Dragons: An Encyclopedia of Folklore, Legend, and Myth, W. W. Norton, 2001. ISBN 9780393322118, p. 66.
**பெட்ரோலியம் மற்றும் எரிசக்தி ஆய்வுகள் பல்கலைக்கழகம்** (*University of Petroleum and Energy Studies*) என்பது இந்திய நகரமான தேராதூன் நகரிலுள்ள உள்ள ஒரு தனியார் பல்கலைக்கழகமாகும். 2019 முதல், இலாப நோக்கத்துடன் இயங்கும் கல்வி குழுவான உலகாய பல்கலைக்கழக அமைப்பு முறை என்ற நிறுவனத்திற்கு இது சொந்தமானது.

வரலாறு
------

உத்தராகண்டம் மாநில சட்டமன்றத்தின் பெட்ரோலியம் மற்றும் எரி சக்தி ஆய்வுகள் சட்டம் 2003 வழங்கும் அதிகாரத்தின்படி இப்பல்கலைக்கழகம் நிறுவப்பட்டது. பல்கலைக்கழக மானியக்குழுவும் இப்பல்கலைக்கழகத்திற்கான அங்கீகாரம் வழங்கியது. படித்து முடித்தவர்களுக்கான வேலை வாய்ப்பு பெற்றுக் கொடுத்தல், கல்வி மேம்பாட்டுத் திட்டங்கள், வளாக வசதியளித்தல் போன்ற நடைமுறைகளுக்கு ஐந்து நட்சத்திரக் குறியீடு மதிப்பீடும், ஒட்டுமொத்த கற்பித்தல் செயல்முறைகளுக்கு நான்கு நட்சத்திரக் குறியீடு மதிப்பீடும் உலக பல்கலைக்கழகங்களுக்கான தர வரிசையை அளிக்கும் குவாக்குவாரெல்லி சிமண்ட்சு என்ற பிரித்தானிய நிறுவனம் இப் பல்கலைக்கழகத்திற்கு வழங்கியுள்ளது.

பொறியியல் பள்ளி, கணிப்பொறி பள்ளி, வடிவமைப்புப் பள்ளி, சட்டப் பள்ளி, வணிகப் பள்ளி, உடல் அறிவியல் பள்ளி, நவீன ஊடகப் பள்ளி போன்ற பல்கலைக்கழகத்துடன் இணைக்கப்பட்ட ஏழு பள்ளிகள் மூலம் இளநிலை மற்றும் முதுநிலை பட்டங்கள் இங்கு வழங்கப்படுகின்றன.

உரிமையாளர்கள்
-------------

அமெரிக்காவைத் தலைமையிடமாகக் கொண்ட இலவுரியேட்டு பன்னாட்டு பல்கலைக்கழகங்கள் நிறுவனத்தின் கையில் 2013 ஆம் ஆண்டு இப்பல்கலைக்கழகம் இருந்தது. 
பெட்ரோலியம் மற்றும் எரிசக்தி ஆய்வுகள் பல்கலைக்கழகம் 2019 ஆம் ஆண்டு உலகாய பல்கலைக்கழக அமைப்பு முறை என்ற நிறுவனத்துடன் கல்வி, பயிற்சி மற்றும் ஆராய்ச்சி ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டது. இதனால் அந்நிறுவனம் இப்பல்கலைக்கழகத்தின் கல்வி ஒத்துழைப்பில் நுழைந்தது.

மேற்கோள்கள்
-----------

1. ↑  "UPES Clarifies Stand on Recognition of Programs". *Business Wire India*. 20 March 2012.
[*தொடர்பிழந்த இணைப்பு*]
2. ↑  "UPES". *College Dekho*.
3. ↑  "Laureate Education, Inc. - Class A Common Stock Filing". *United States Securities and Exchange Commission*. 8 February 2021 அன்று பார்க்கப்பட்டது.
4. ↑  "MoU with Global University Systems". 16 February 2021 அன்று பார்க்கப்பட்டது.
5. ↑  "About GUS Global Services India". *GUS Global Services*. 25 ஜனவரி 2021 அன்று மூலம் பரணிடப்பட்டது. 15 February 2021 அன்று பார்க்கப்பட்டது.
**இட்லிப் பொடி** என்பது மிளகாய், உளுத்தம் பருப்பு, துவரம் பருப்பு அல்லது கடலைப் பருப்பு மற்றும் எள் ஒன்றாக சேர்க்கப்பட்ட பிறகு அரைக்கப்படும் கலவை இட்லிப் பொடியாகும். இட்லிப் பொடி இட்லி மட்டுமின்றி, தோசை மற்றும் பிற தென்னிந்திய உணவு வகைகளுடன் கலந்து உட்கொள்ளப்படுகிறது. 

பெரும்பாலும் இட்லிப் பொடியானது, நல்லெண்ணெய் அல்லது நெய்யுடன் கலந்து உட்கொள்ளப்படுகிறது.

இட்லிப் பொடி செய்முறை
---------------------

* 100 கி. உளுத்தம் பருப்பு
* 100 கி. கடலை பருப்பு
* 5-10 காய்ந்த வர மிளகாய்
* 1/2 சிட்டிகை எள்
* கொஞ்சம் பெருங்காயம்
* உப்பு தேவைக்கேற்ப
* பூண்டு (தேவைப்பட்டால்)
* மிளகுப் பொடி (தேவைப்பட்டால்)
* 25 கி. அரிசி (தேவைப்பட்டால்)

பருப்பையும், வரமிளகாயையும் நன்றாக பொன்னிறமாக மாறும் வரை வறுக்க வேண்டும். பின் அடுப்பில் இருந்து இறக்கியபின் சூடு தனியும் முன்பு பெருங்காயம் சேர்க்க வேண்டும். எள்ளை தனியாக வறுக்கவும். பிறகு அனைத்து கலைவையினையும் ஒன்றாக சேர்க்கவும். 

ஆறிய பிறகு, தேவைக்கேற்ப உப்பு சேர்த்தபின், மின்சாரத்தால் இயங்கும் ஆட்டாங்கல் அல்லது அம்மிக்கல் மூலமாக அரைத்துக் கொள்ளவும். 
தேவைப்பட்டால் பூண்டையும் இக்கலவையில் சேர்த்துக் கொள்ளலாம்.

சிறிதளவு அரிசியையும் மிளகுப் பொடியும் சேர்த்தால் இன்னும் சற்று வேறு சுவை கிடைக்கும்.

எள்ளிற்கு பதிலாக வெல்லம் சேர்த்தால் சன்று இனிப்பான சுவையும் கிடைக்கும்.

வெளி இணைப்புகள்
---------------

* இட்லிப் பொடி பரணிடப்பட்டது 2011-07-08 at the வந்தவழி இயந்திரம்(ஆங்கில மொழியில்)
மருத்துவ பீடக் கட்டிடமும் கின்சி சாலையில் உள்ள கோச் நினைவு மணிக்கூட்டுக் கோபுரமும் .
**கோச் நினைவு மணிக்கூட்டுக் கோபுரம்** (*Koch Memorial Clock Tower*) இலங்கையின் தலைநகர் கொழும்பில் அமைந்துள்ள கொழும்புப் பல்கலைக்கழகத்தின் மருத்துவ பீடத்திற்கு அடுத்த கின்சி சாலையில் அமைந்துள்ளது. இது கொழும்பு மருத்துவப் பள்ளியின் இரண்டாவது முதல்வரான மருத்துவர் ஈ. எல். கோச்சின் (1838-1877) நினைவாக 1881இல் கட்டப்பட்டது. இது இலங்கையின் தேசிய மருத்துவமனைக்கு முன்னால் நேரடியாக நிற்கிறது.

வரலாறு
------

எட்வின் லாசன் கோச் 1838 நவம்பர் 29 ஆம் தேதி யாழ்ப்பாணத்தில், உள்ளூர் கண்காணிப்பாளரான ஜான் காட்ஃபிரைட் கோச், ஏஞ்செனிடா தோர்தியா ஆல்டன்சு என்பவர்களுக்கு மகனாகப் பிறந்தார். கோச் முதலில் கொல்கத்தாவில் உள்ள வங்காள மருத்துவக் கல்லூரியில் மருத்துவத் தகுதி பெற்றார். பின்னர், அபெர்டீன் பல்கலைக்கழகத்தில் மருத்துவத்தில் முனைவர் பட்டம் பெற்றார். சூலை 1862 இல் இவர் இலங்கை மருத்துவச் சேவையில் நுழைந்தார். கொழும்பு பொது மருத்துவமனையில் அறுவை சிகிச்சை நிபுணராகவும் இருந்தார் (இப்போது 'தேசிய மருத்துவமனை' என்று அழைக்கப்படுகிறது). கொழும்பு மருத்துவப் பள்ளி 1870 ஆம் ஆண்டில் திறக்கப்பட்டபோது கோச் அதன் முதல் விரிவுரையாளர்களில் ஒருவராக இருந்தார்.

இறப்பு
------

1875ஆம் ஆண்டில் மருத்துவர் ஜேம்ஸ் லூஸின் அதன் முதல்வராக நியமிக்கப்பட்டார். திசம்பர் 20, 1877 அன்று பிணக்கூறு ஆய்ய்வு செய்தபோது ஏற்பட்ட காயம் காரணமாக சீழ்பட்டு இறந்தார்.

மரியாதை
-------

இவர் "தைரியமான அறுவை சிகிச்சை நிபுணர் எனவும், வெற்றிகரமான மருத்துவர் எனவும், மகப்பேறியல் நிபுணர்" எனவும் பதிவு செய்யப்பட்டுள்ளார். மருத்துவர் ஜே.எல். வெண்டர்ஸ்ட்ராடனின் (கொழும்பு மருத்துவப் பள்ளியின் மற்ற விரிவுரையாளர்களில் ஒருவர்) முயற்சியின் மூலம் ஒரு மணிக்கூட்டுக் கோபுரத்தை நிர்மாணிப்பதற்காக பொதுமக்களிடமிருந்து 3000 இலங்கை ரூபாய் திரட்டப்பட்டது. அந்த நேரத்தில் இலங்கையின் ஆளுநராக இருந்த சர் ஜேம்ஸ் இலாங்டனும், அரசு சார்பாக ரூ. 5,000 நன்கொடையாக வழங்கினார். 

கடிகார கோபுரத்தின் கல்வெட்டில் "மருத்துவக் கல்லூரியின் முதல்வர் ஈ. எல். கோச்சின் (1838-1877) நினைவாக பொதுமக்களாலும், மருத்துவ அதிகாரிகளாலும் நிதியளிக்கப்பட்டு 1881இல் கட்டப்பட்டது" எனப் பொறிக்கப்பட்டுள்ளது.

உசாத்துணை
---------

* History of the Faculty of Medicine
தடா அருவி
காட்டினுள் செல்லும் ஓடை
**உப்பலமடுகு நீர்வீழ்ச்சி** (**தடா அருவி** , **கம்பகம் அருவி**) இது இந்தியாவின் சித்தூர் மாவட்டத்தில் உள்ள ஸ்ரீசிட்டிக்கு வடக்கே அமைந்துள்ளது. புச்சிநாயுடு கன்ரிகா மற்றும் வரதையாபாளம் மண்டலத்தின் கீழ் வரும் இந்நீர்வீழ்ச்சி, சென்னையிலிருந்து 80 கி.மீ (50 மைல்) தொலைவிலும், ஸ்ரீகாளஹஸ்தியிலிருந்து 35 கி.மீ (22 மைல்) தொலைவிலும் அமைந்துள்ளது.

இந்த நீர்வீழ்ச்சி காம்பகம் காடு (அ) சித்துலியா கோனா என்ற காட்டுப்பகுதியில் உள்ளது. மகா சிவராத்திரி பண்டிகையின்போது மக்கள் இங்கே திரளாக செல்வார்கள். தடா அருவி சிறிதே அறியப்பட்ட சுற்றுலா தலம். பசுமை, நீர்வீழ்ச்சி, சிறுகுன்றுகள் நிறைந்த இப்பகுதி உலா, மலையேற்றம் மற்றும் உல்லாசப்பயணத்திற்கு ஏற்றதாகும்.

சுற்றுலாவிற்கு சிறந்த தருணம்
----------------------------

அக்டோபர் மத்தியிலிருந்து பிப்ரவரி 15 வரை இங்கு மழைப்பருவம் என்பதால் இது சுற்றுலாவிற்கு ஏற்ற காலம்.

நுழைவு
------

அருவியை அடைய வரதையாபாளம் கிராமத்தின் வழியே செல்ல வேண்டும். இக்கிராமத்துக்கும் அருவிக்கும் உள்ள 12 கி.மீ வழியில் 7 கி.மீ மட்டுமே சாலை அமைக்கப்பட்டுள்ளது. மகா சிவராத்திரி அன்று ஆந்திர அரசு வரதையாபாளத்தில் இருந்து போக்குவரத்து சேவைகள் வழங்குகிறது. இங்கு செல்வதற்குச் சிறிய கார்களைத் தவிர்க்கப்படுகிறது.

சென்னையிலிருந்து சூலூர் பேட்டை, நெல்லூர் செல்லும் பல தொடர்வண்டிகளும் புறநகர் பேருந்துகளும் தடா வழியாக செல்கின்றன. சூலூர் பேட்டை செல்லும் தொடர்வண்டி இரண்டு மணி நேரத்துக்கு ஒருமுறை என்று இரவு 8:30 மணி வரை இயங்குகின்றது.

அருகில் விடுதிகள் ஏதும் இல்லாததால், காளஹஸ்தி அல்லது வரதையாபாளம் ஆகியவை தங்குவதற்குரிய இடங்களாகும்.

மலையேற்றம்
----------

நீர்வீழ்ச்சியை அடைவதற்கு மலையேற்றம் அவசியம். போதிய வழிகாட்டு குறியீடுகள் ஏதும் இல்லாததால், பிறர் உதவியை அதிகம் நாட வேண்டி இருக்கும். உடல்நலமிக்க மக்களால் மட்டுமே இவ்விடத்தை அடைய முடியும். கற்கள் மேல் நடக்க விரும்பாதவர்களுக்கு இது ஏற்ற இடம் அல்ல. 

தடா தொடர்வண்டி நிலையத்தை அடைந்தவுடன், ஷேர் ஆட்டோக்கள் மூலம் மலையடிவாரத்தை அடையலாம். மலையேற்ற தூரம், கீழ் இறங்குவதையும் சேர்த்து, மொத்தம் 10 கி.மீ ஆகும். இதில் 4 கி.மீ மிகவும் கடினமான கற்பாதையாகும். 

150 மீட்டர் மலையேற்றத்திற்கு பிறகு சிறு ஓடையொன்று உள்ளது. இதை கடந்து மண்பாதையில் மேலும் தொடர்ந்து செல்லவேண்டும். ஒன்று அல்லது ஒன்றரை மணி நேரத்தில் சிவன் கோவில் தென்படும். அப்படி கோவில் ஏதும் தென்படவில்லையெனில், அருகிலுள்ள ஓடையை தேடி அதன் கரையோரமே மலையேறுவது சிறந்த வழியாகும். 

இதற்குப் பின்னர் பாதை கடினமானதாக மாறிவிடும். சில நேரங்களில் 10 அடி பாறைகளையும் தொற்றி ஏறவேண்டிவரும். மலையேற்றத்தின் முடிவில் இரண்டு நீர்வீழ்ச்சிகளை காணலாம். கோடைக்காலங்களில் ஒன்றில் மட்டுமே நீர் இருக்கும்.

அருகில் உள்ள குறிப்பிடத்தக்க இடங்கள்
------------------------------------

ஸ்ரீசிட்டி என்றழைக்கப்படும் சிறப்பு பொருளாதார மண்டலம் தடாவில் இருந்து ஐந்து கி.மீ தொலைவில் உள்ளது. ’ஒன்னஸ் டெம்ப்பிள்’ ('Oneness Temple') என்றழைக்கப்படும் ஒருமைப்பாட்டு கோவில் மூன்று கி.மீ தொலைவில் உள்ள கோல்டன்சிட்டியில் உள்ளது. பழவேற்காடு ஏரியும் எளிதாக அடையும் தூரத்தில் அமைந்துள்ளது.

உசாத்துணை
---------

விக்கிமீடியா பொதுவகத்தில்,  
 ***Ubbalamadugu Falls***   
என்பதின் ஊடகங்கள் உள்ளன. 


1. ↑

* Tada Falls on Wikivoyage
* Travelogue on Tada Travelogue on Tada falls
தனிமனித உரிமைகளின் மேம்பாட்டை முன்னெடுப்பதற்காக புரூசு சினியர் என்பவர் உருவாக்கிய சின்னம்.
**தனிமனித உரிமை** குழுக்களுக்கான உரிமையிலிருந்து வேறுபட்டுத் தனி மனிதர்களுக்கு உள்ள உரிமையைக் குறிக்கிறது. தனிமனித உரிமை சுதந்திரமான நடவடிக்கைகளுக்கு வழங்கப்படும் அனுமதி ஆகும். இயல்பு உரிமைக் கோட்பாடுகள் பொதுவாகத் தனிமனித உரிமைகளைப்பற்றியும், குழு உரிமைகள் பொதுவாக சட்ட உரிமை தொடர்பிலுமே பேசப்பட்டு வந்தபோதிலும், இயல்பு உரிமை, சட்ட உரிமை ஆகிய இரண்டும் தொடர்பான கருத்துருக்கள் தனிமனித உரிமை, குழு உரிமை என்பவற்றை வேறுபடுத்தியே கருத்தில் எடுத்துக்கொள்கின்றன.

தனிமனித உரிமைகளுக்காக வாதிடுபவர்கள், அரசுகள் தனிமனிதருடைய இயல்பு உரிமைகளைப் மறுப்பதைத் தடுப்பதற்காக கூடுதலான சட்டங்கள் ஆக்கப்படவேண்டும் எனக் கோருகின்றனர். இது தாராண்மையியத்துடன் தொடர்பானது.

மேற்கு நாடுகளில் தனிமனித உரிமை என்பது சமுதாயக் கட்டுப்பாடு என்பதுடன் தலைகீழ் விகிதத் தொடர்பு கொண்டிருப்பதாகக் கருதப்படுகிறது. அதாவது சமூகக் கட்டுப்பாடு கூடுதலாக இருக்கும்போது, தனிமனித உரிமைகள் குறைவாகக் காணப்படுகின்றன. ஆனால் சீனா போன்ற நாடுகளில் தனிமனித உரிமைகள், சமூகக் கட்டுப்பாட்டைத் திறமையாகச் செயல்படுத்த உதவுகின்றன என்ற நோக்கைக் கொண்டிருப்பதாகச் சொல்லப்படுகிறது.

தனிமனித உரிமைகளும் அரசமைப்புச்சட்டமும்
--------------------------------------

பல நாடுகள் தமது அரசமைப்புச் சட்டங்களில், தனிமனித உரிமைகளைச் சேர்த்திருக்கின்றன. எனினும் இவை அனைத்துமே இதற்கான விதிகளை நியாயமாகச் செயல்படுத்துவது கிடையாது. பெயரளவுக்கே தனிமனித உரிமைகள் உள்ளன.
**உகாண்டா தேசியப் பள்ளிவாசல்** (Uganda National Mosque) உகாண்டா நாட்டின் தலைநகரான கம்பாலா நகரில் உள்ள பள்ளிவாசல் ஆகும். இப்பள்ளிவாசல் 2006 இல் திறக்கப்பட்டது.

கட்டமைப்பு
----------

இப்பள்ளிவாசஇப்பள்ளிவாசல் 15,000 நபர்கள் தொழுகையை நடத்த வசதி கொண்டது.மாடியில் 3,500 நபர்கள் தொழுகையை நடத்த வசதி கொண்டது.

பள்ளிவாசல் மினார் 50.5 மீட்டர் (166 அடி) உயரம் கொண்டது.இப்பள்ளிவாசலில் 5 குவிமாடங்கள் உள்ளன.

வரலாறு
------

லிபியா நாட்டின் தளபதி முஅம்மர் அல் கதாஃபி இப்பள்ளிவாசலை கட்டி உகாண்டாவிற்கு பரிசாக அளித்தார்.உகாண்டா பல பள்ளிவாசல்கள் கொண்டுள்ளது. ஆனால் இது உயரமான கட்டிடத்தை கொண்ட பள்ளிவாசல் ஆகு‌ம்

கட்டுமானப் பணிகள் நிறைவடைந்த பள்ளிவாசல் *கடாபி தேசிய பள்ளிவாசல்* என்ற பெயரில் 2007 ஜூன் மாதம் அதிகாரபூர்வமாகத் திறக்கப்பட்டது.
உகாண்டா முஸ்லீம் தலைமைக் குழுவின் தலைமை அலுவலகங்கள் இங்கு இயங்குகிறது.

பெயர் மாற்றம்
-------------

2013 ல் லிபியா நாட்டின் தளபதி முஅம்மர் அல் கதாஃபி இறந்ததை அடுத்து லிபியாவின் புதிய நிர்வாகம் பழைய பெயரில் பள்ளிவாசல் மறுநிவாரணமளிக்க தயக்கம் காட்டியது.எனவே "உகாண்டா தேசியப் பள்ளிவாசல்" என பெயர் மாற்றம் செய்யப்பட்டது.

புகைப்பட தொகுப்பு
-----------------

|  |
| --- |
| * உள் பள்ளிவாசல்உள் பள்ளிவாசல்
* முகப்புமுகப்பு
* மினார்மினார்
* குவிமாடம்குவிமாடம்
 |

மேற்கோள்கள்
-----------

1. ↑  New Mosque Redraws Kampala's Skyline UGPulse.com, August 24, 2006
2. ↑  "Uganda People News: Kayongo free to enter Gaddafi Mosque-Mubajje". Ultimate Media Consult. 28 May 2012 அன்று பார்க்கப்பட்டது.
3. ↑  Old Kampala mosque drops Gaddafi name, *The Observer*

வெளி இணைப்புகள்
---------------

* யூடியூபில் கடாஃபி தேசிய பள்ளிவாசல்
* கடாஃபி தேசிய பள்ளிவாசல், உகண்டா அருங்காட்சியகம்.
எசுபெரன்சா தளப் பள்ளியின் குழந்தைகள், இளம் பருவத்தினர் மற்றும் ஆசிரியர்கள்
**அண்டார்டிகாவின் மக்கள்தொகையியல்** (*Demographics of Antarctica*) அண்டார்டிகாவில் நிரந்தர குடியிருப்பாளர்கள் இல்லையென்பதால் ஆராய்ச்சி நிலையங்கள் மற்றும் கள முகாம்களைக் கொண்டதாகவே அமைகிறது. பருவகால முகாம்கள், ஆண்டு முழுவதும் பணிபுரியும் ஆராய்ச்சியாளர்கள், திமிங்கல வேட்டைக்காக வந்தவர்களின் குடியிருப்புகள் போன்றவை அண்டார்டிகாவின் மக்கள்தொகையியலில் முக்கியப் பங்கு வகிக்கின்றன.
அண்டார்டிக் உடன்படிக்கையில் கையொப்பமிட்ட ஏறக்குறைய 12 நாடுகள் அண்டார்ட்டிகா கண்டம் மற்றும் அதைச் சுற்றியுள்ள கடல்களில் பருவகால அல்லது ஆண்டு முழுவதும் ஆராய்ச்சி செய்ய பணியாளர்களை அனுப்புகின்றன.

கண்டம் மற்றும் 60 பாகை தெற்கு அட்சரேகைக்கு தெற்கே அண்டார்டிக் உடன்படிக்கைக்கு உட்பட்ட தீவுகளில் அறிவியல் ஆராய்ச்சியை ஆதரிக்கும் மக்களின் எண்ணிக்கை கோடையில் சுமார் 4,000 ஆகவும் குளிர்காலத்தில் 1,000 பேராகவும் மாறுபடுகிறது. இதைத்தவிர கூடுதலாக கப்பல் பணியாளர்கள் மற்றும் கப்பலில் வந்து ஆராய்ச்சி செய்யும் விஞ்ஞானிகள் உட்பட தோராயமாக 1,000 பணியாளர்கள் ஒப்பந்த பிராந்தியத்தின் நீரில் உள்ளனர். மிகப்பெரிய இரயில் நிலையமான மெக்முர்டோ நிலையத்தில் கோடைகால மக்கள்தொகை சுமார் 1,000 பேராகவும் குளிர்கால மக்கள்தொகை சுமார் 200 பேராகவும் இருக்கிறது.

அண்டார்டிகாவில் குறைந்தது 11 குழந்தைகள் பிறந்துள்ளன. முதலாவது குழந்தையான எமிலியோ மார்கோசு பால்மா 1978 ஆம் ஆண்டு சனவரி மாதம் 7 ஆம் தேதியன்று அர்கெந்தினாவின் பெற்றோருக்குப் பிறந்தார். அண்டார்டிக் தீபகற்பத்தின் முனையில் உள்ள ஓப் பே எனப்படும் எசுபெரான்சாவில் இப்பிறப்பு நிகழ்ந்தது. அண்டார்டிக் கண்டத்தில் பிறந்த முதல் பெண் குழந்தையான மரிசா டி லாசு நீவ்சு டெல்கடோ 1978 ஆம் ஆண்டு மே மாதம் 27 ஆம் தேதியன்று பிறந்தார். இந்நிகழ்வும் எசுபெரான்சாவில் போர்டின் சார்சென்டோ கப்ரல் என்ற அர்கெந்தினா இராணுவத்தின் தளத்தில் நிகழ்ந்தது. கடைசியாக இங்கு 2000 ஆம் ஆண்டு அக்டோபர் மாதத்தில் லுக்மான் அலி சைட் என்பவர் பிறந்துள்ளார்.

மேற்கோள்கள்
-----------

1. ↑  Cool Antarctica: Who lives in Antarctica? பரணிடப்பட்டது சனவரி 12, 2016 at the வந்தவழி இயந்திரம்
2. ↑  NSF: McMurdo Station
3. ↑  Science Geeks: "Why 11 babies have been born in Antarctica" 14 July 2020

புற இணைப்புகள்
--------------

* Antarctica at the CIA World Factbook (includes section on the population of Antarctica).
**இணை** (About this soundஒலிப்பு (உதவி·தகவல்)) என்பது ஒரு வகை தொடை விகற்பமாகும்.

கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பட்டுள்ளது:

"**இருசீர் மிசைஇணை** யாகும் பொழிப்பிடை யிட்டொருவாம்  

இருசீ ரிடையிட்ட தீறிலி கூழை முதலிறுவாய்  

வருசீ ரயலில் மேல்கீழ் வகுத்தமை தீர்கதுவாய்  

வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

இணை என்பது சேர்ந்திருத்தல் எனப்பொருள் பெறும். செய்யுளின் அடியில் 1 மற்றும் 2 சீர்கள் ஒரே வகையான தொடை அமையப் பெறின் இணைத்தொடை விகற்பம் எனப்படும்

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. இணை மோனைத் தொடை
2. இணை இயைபுத் தொடை
3. இணை எதுகைத் தொடை
4. இணை முரண் தொடை
5. இணை அளபெடைத் தொடை

எடுத்துக்காட்டுகள்
------------------

"அன்பும் அறனும் உடைத்தாயின் இல்வாழ்க்கை  

பண்பும் பயனும் அது" (45-வது திருக்குறள், அறத்துப்பால், இல்லறவியல்)  

  

மேற்கண்ட குறளில் முதலடியில் முதல் மற்றும் இரண்டாம் சீர்கள் "அ" என்று தொடங்க, இரண்டாவது அடியில் "ப" எனத் தொடங்குகின்றன. எனவே இச்செய்யுள் இணை மோனைத் தொடை வகையைப் பின்பற்றுகிறது எனலாம்.

  


| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
**அண்டமி அருனாச்சலேஸ்வரர் கோயில்** தமிழ்நாட்டில் தஞ்சாவூர் மாவட்டம், அண்டமி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருனாச்சலேஸ்வரர், அம்மன் சன்னதிகளும், குரு பகவான்விநாயகர், முருகன், அருன்மிகு வள்ளி, தெய்வானை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.

கும்பாபிஷேகம்
-------------

இக்கோயில் கடைசியாக 6 டிசம்பர் 2019 அன்று, மஹா கும்பாபிஷேகம் நடைபெற்றது.[]

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தனிச்சொல்** என்பது பாவகைகளில் ஒன்றான கலிப்பாவின் ஓர் உறுப்பாகும். இஃது அப்பாவகையில் தரவு, தாழிசை, அராகம், அம்போதரங்கம் என்னும் உறுப்புக்களைத் தொடர்ந்து ஐந்தாவது உறுப்பாக வரும்.

கலிப்பாவின் இறுதி உறுப்பாகிய சுரிதகத்தை ஏனைய நான்கு உறுப்புகளின் இணைப்பதற்காக அதன் முன் வருவது தனிச்சொல். இது தனிச்சீர் எனவும் அழைக்கப்படும்.

எடுத்துக்காட்டு
---------------

வாட்போக்கி கலம்பகத்தில் வரும் பின்வரும் வரிகள் அம்போதராகதுக்கும் தனிச்சொல்லுக்கும் எடுத்துக்காட்டாக அமைகின்றன:

  

1. துருவொரு தயையினைந் தொழிலி யற்றியு

மருவொரு தொழிலுமில் லாத மாட்சியை;
2. பெண்ணொரு பாலுறு பெற்றி மேவியு 

மெண்ணொரு விகாரமு மிலாத காட்சியை.
(இவை இரண்டும் நாற்சீரடி அம்போதரங்கம்.)

1. உள்ளொளி யாகிந்ன் றுணர்த்துந் தன்மையை;
2. வெள்ளொளி விடைமிசை விளங்கு நன்மையை;
3. அம்புல நடுப்புகுந் தாடுங் கூத்தினை;
4. நம்பல மெனப்பலர் நவிலுஞ் சோத்தினை.

(இவை நான்கும் நாற்சீரடி அம்போதரங்கம்.)

1. சடைநெடு முடியமர் செல்லினை;
2. தவமுயல் பவர்வினை கல்லினை;
3. கடையரு வடவரை வில்லினை;
4. கவினுற நெடுமறை சொல்லினை;
5. மிடைவலி யினர்தரு பல்லினை;
6. விசயனொ டெதிர்பொரு மல்லினை;
7. அடைதரு மிடையதள் புல்லினை;
8. அளவிட லரியதொ ரெல்லினை;

(இவை எட்டும் முச்சீரடி அம்போதரங்கம்.)

1. அருள் கொடுத்தனை;
2. இருள் கொடுத்தனை;
3. ஆல மாந்தினை;
4. சூல மேந்தினை;
5. இசைவி ரித்தனை;
6. வசையி ரித்தனை;
7. எங்கு நீடினை;
8. சங்கு சூடினை;
9. மதிய ணிந்தனை;
10. கொதித ணிந்தனை;
11. மழுவ லத்தினை;
12. தொழுந லத்தினை;
13. பொருவி றந்தனை;
14. கருவ றந்தனை;
15. பொய்யி னீங்கினை;
16. மெய்யி னோங்கினை.

(இவை பதினாறும் இருசீரோரடி அம்போதரங்கம்.)

**எனவாங்கு**,
(இது தனிச்சொல்.)

மேற்கோள்கள்
-----------

* தமிழ் இணையக் கல்விக்கழகப் பாடம்
* திருவாவடுதுறை ஆதீனத்து மஹாவித்வான் திரிசிரபுரம் ஸ்ரீ மீனாட்சிசுந்தரம் பிள்ளையவர்களின் பிரபந்தத்திரட்டு - பகுதி 9 (947 -1048) வாட்போக்கிக்கலம்பகம்
**காவடிகாரனூர்** (ஆங்கிலம்:kavadikaranoor), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டம், எடப்பாடி வட்டத்தில் அமைந்திருக்கும் இயற்கை அழகு பொருந்திய கிராமமாகும். தங்கயூர் பஞ்சாயத்தின் கீழ் குறிப்பிடப்படும் கிராமங்களில் இது பெரும் நிலபரப்பை கொண்டது. இங்கு பொருளாதாரம் பல்வேறு பரிணாமங்களில் கண்டறியபடுகிறது. இக்கிராமத்தின் வடமேற்கு பகுதியில், பல்வேறு தாது பொருட்கள் அடங்கிய பாறைகள் படிந்துள்ளன.

நிலவியல்
--------

காவடிகாரனூர் 11°60′ வ 77°90′ கி, கடற் மட்டத்திலிருந்து 298 மீ உயரத்திலும், சூர்ய மலையின் கிழக்கிலும் அமைந்துள்ளது. சூர்ய மலையில் பஞ்ச பாண்டவர்கள் வாழ்ந்ததாக இங்குள்ளவர்களால் கூறப்படுகிறது. இதனால்தான் இங்கு மரம், செடி கொடிகள் வளராமல், பயன்படுத்த இயலாத மலையாகக் கருதப்படுகிறது. சேலம் பெரியார் பல்கலைக்கழகம், இங்கு பல்வேறு ஆராய்ச்சிகளை மேற்கொண்டு கதிரியக்க கனிமங்கள் உள்ளதாக அறிவித்தது. ஆசாம்பள்ளி எரியின் நீர் பாசனத்தால் உணவு தானியங்கள் பயிரிடப்படுகின்றன.

அமைவிடம்
--------

கொங்கனாபுரதிலிருந்து 3 கி.மி தென்மேற்கிலும் எடப்பாடியில் (வட்டம்) இருந்து 6 கி.மீ கிழக்கிலும் அமைந்துள்ளது. 12 .35 சதுர பரபளவில், சுமார் 2212. மக்கள் இங்கு வசிக்கின்றார்கள். கோண மோரி (வளைவான சாலை பாலம்) - எனும் இடத்திலிருந்து இரவுநேரத்தில் இடைப்பாடி ஊர் அழகைக் கண்டு ரசிக்கலாம்.

பொருளாதாரம்
-----------

20 ஆண்டுகளுக்கு முன்புவரை இங்குள்ள மக்கள் விவசாயத்தை மட்டுமே நம்பினர். மாறிவரும் பொருளாதார முன்னேற்றத்தால் விவசாயம், கனரக வாகனம்(Lorry Heavy trucks), வாகன தொழிற்சாலை, பட்டப்படிப்பு மற்றும் தொழிற்படிப்புகளால் மக்களின் வாழ்வாதாரம் உயர்ந்துள்ளது.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "இந்திய 2001 மக்கள்தொகை கணக்கெடுப்பு". Archived from the original on 2004-06-16. அக்டோபர் 20, 2006 அன்று பார்க்கப்பட்டது.CS1 maint: unfit url (link)
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
சிக்ஃபிரைட் கோடு போர்த்தொடர் |
| --- |
| கால்வாய்க் கடற்கரையை விடுவித்தல் (*ஃபூசிலேட்-அஸ்டோனியா- வெல்ஹிட்-அண்டர்கோ* -டன்கிர்க்) – மோயர்பிரக்கே – நான்சி – மார்க்கெட் கார்டன்  – மெட்ஸ் - ஊர்ட்கென் – ஓவர்லூன் – ஆஃகன் – ஷெல்ட் – குரூசிஃபிக்ஸ் ஹில் – கிளிப்பர் – குயின் |

**அண்டர்கோ நடவடிக்கை** (*Operation Undergo*) என்பது இரண்டாம் உலகப் போரின் மேற்குப் போர்முனையில் நடந்த ஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் கலே துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.

கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. டியப், லே ஆவர், போலோன் ஆகிய துறைமுகங்களைக் கைப்பற்றிய பின் கலே துறைமுகத்தை அணுகின. ஹிட்லர் "கோட்டைகள்" என அறிவித்திருந்த துறைமுகங்களில் கலேவும் ஒன்று. அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டிருந்தார். இதனால் கலேயின் ஜெர்மானியப் பாதுகாவல் படைகள் பின்வாங்காமல் நேசநாட்டுப் படைகளை எதிர்த்தன.

கலே நகரைக் கைப்பற்றும் முயற்சிக்கு அண்டர்கோ நடவடிக்கை என்று குறிப்பெயரிடப்பட்டிருந்தது. போலோன் நகரைக் கைப்பற்ற நடந்த சண்டையின் போது கையாண்ட அதே உத்திகளை இச்சண்டையிலும் நேசநாட்டுப் படைகள் கையாண்டன. நகரினை தொடர் குண்டுவீச்சுக்கு உள்ளாக்கி, ஜெர்மானியப் படைகளின் மன உறுதியைக் குலைத்த பின்னர் தரைவழியே தாக்கின. இத்தாக்குதலில் கனடிய 7வது மற்றும் 8வது தரைப்படை பிரிகேடுகள் ஈடுபட்டன. செப்டம்பர் 22ம் தேதி கலே மீது குண்டுவீச்சு தொடங்கியது. மூன்று நாட்கள் கழித்து தரைவழித் தாக்குதல் ஆரம்பமாகியது. கனடியப் படைகள் சிறிது சிறிதாக நகரினுள் முன்னேறின. செப்டம்பர் 29ம் தேதி பொதுமக்களை நகரிலிருந்து காலி செய்வதற்காக சிறிது நேரம் போர் நிறுத்தம் கடைபிடிக்கப்பட்டது. சண்டை மீண்டும் துவங்கிய பின்னர் ஜெர்மானியப் படைகள் விரைவாக சரணடைந்தன. செப்டம்பர் 30ம் தேதி கலே நகர் முழுவதும் நேசநாட்டுப் படைகள் வசமானது.

கலே நகருக்கு அருகில் கெப் கிரி நெஸ் (Cap Griz Nez) என்ற இடத்தில் அமைந்திருந்த ஜெர்மானிய கனரக பீரங்கிக் குழுமங்களும் தாக்கப்பட்டு செப்டம்பர் 29ல் கைப்பற்றப்பட்டன. இச்சண்டையில் கலே துறைமுகத்துக்குப் பெரும் சேதம் ஏற்பட்டிருந்ததால் அதனை உடனே கப்பல் போக்குவரத்துக்குப் பயன்படுத்த முடியவில்லை. நவம்பர் மாத நடுவில் தான் இத்துறைமுகம் மீண்டும் திறக்கப்பட்டது.
**காவட்டனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடல்கள் 2 இடம்பெற்றுள்ளன. அவை அகநானூறு 376, புறநானூறு 359 எண் கொண்ட பாடல்கள்.

அகநானூறு 376 பாடல் தரும் செய்தி
-------------------------------

### நாட்டில் நடனம்

மகளிர் சூடிக்கொள்ளும் வகையில் வேங்கைப் பூத்தது. அதன் தாதுகள் உதிர்ந்தன. மயில் தோகை விரித்து ஆடியது. வருடை மான் தன் ஆண்துணையோடு கொம்புகளை மாட்டிச் சேர்த்து ஆடியது.

இந்த ஆட்டம் ஆடுகளத்தில் வயிரியர் ஆடுவது போல் இருந்தது.

### பிரிவில் தலைவியை வருத்துவன

* கருத்து மாறுபட்டு அன்னை அயரா நோக்கமொடு கண்காணித்தல்
* வடந்தைக் காற்று வீசல்
* பனிக் காலத்தில் ஞாயிறு குடகடலில் மாலையில் குளித்தல்

இப்படிப்பட்ட துன்பத்தை எப்படிப் பொறுத்துக்கொண்டிருக்கிறாய் என்று தோழி கேட்கத் தலைவி விடைகூறும் பாங்கில் இப்பாடல் அமைந்துள்ளது.

### பிரிவில் தலைவிக்கு ஆறுதல் தருவன

தலைவன் நாட்டில் பலாப்பழத்தைக் கையில் வைத்துக்கொண்டு கடுவனும் மந்தியும் விளையாடுவது. (இதனைப் பார்க்கும்போது தனைவன் தன்னை நினைத்துகொண்டு வந்து மணந்துகொள்வான் எனத் தலைவி நம்புகிறாள்.)

புறநானூறு 359 பாடல் தரும் செய்தி
--------------------------------

### அந்துவன் கீரன்

சேர மன்னன் அந்துவன் கீரனுக்கு இப்புலவர் கூறும் அறிவுரைகள் இப்பாடலில் உள்ளன.

* துறை - பெருங்காஞ்சி

நிலையாமை பற்றிக் கூறுவது பெருங்காஞ்சி.

'காடு முன்னினரே நாடு கொண்டோரும்'

பலநாடுகளை வென்ற வேந்தரும் சுடுகாடு சென்றுவிட்டனர். எனவே புகழைத் தேடு என்கிறார் புலவர்.

### அறிவுரை

* 'வசையும் நிற்கும், இசையும் நிற்கும், அதனால், வசை நீக்கி இசை வேண்டு'
* 'நசை வேண்டாது நன்று மொழி'
* களிறு, மா, தேர் இரவலர்களுக்குக் குறைவின்றி வழங்கு
முக்கோணத் தள வடிவத்துடன் கூடிய குறிக்கோள்நிலை அமைப்புக்கொண்ட ஒரு சேர்வை.
வேதியியலில், **முக்கோணத் தள மூலக்கூற்று வடிவம்** என்பது, நடுவில் ஒரு அணுவையும், அதைச் சுற்றிலும், ஒரு முக்கோண வடிவில் வெளிப்புற அணுக்கள் எனப்படும் மூன்று அணுக்களும் ஒரே தளத்தில் அமைந்திருக்கும் ஒரு மூலக்கூற்று வடிவ மாதிரி ஆகும். ஒரு குறிக்கோள்நிலை முக்கோணத் தள அமைப்பில், மூன்று ஈந்தணைவிகளும் முழுதொத்தவை ஆகவும், பிணைப்புக் கோணங்கள் 120° ஆகவும் இருக்கும். இவ்வாறான மூலக்கூற்று இனங்கள் புள்ளித் தொகுதி D3h ஐச் சேர்ந்தவை. H2CO போல் முழுதொப்பு இல்லாத ஈந்தணைவிகளைக் கொண்ட மூலக்கூறுகள் குறிக்கோள் நிலையில் இருந்து விலகியிருக்கும். போரான் மூபுளோரைடு (BF3), பாமல்டிகைடு (H2CO), பாசுஜீன் (COCl2), கந்தக மூவொட்சைடு (SO3) என்பன முக்கோணத் தள வடிவம் கொண்ட மூலக்கூறுகளுக்கு எடுத்துக்காட்டுகள். முக்கோணத் தள வடிவம் கொண்ட அயனிகளுக்கு எடுத்துக்காட்டாக, நைத்திரேட்டு (NO3−), காபனேட்டு அயனி (CO32−), குவானிடினியம் C(NH2) 3+ ஆகியவற்றைக் குறிப்பிடலாம்.

இவற்றையும் பார்க்கவும்
----------------------

* மூலக்கூற்று வடிவம்

வெளியிணைப்புக்கள்
-----------------

* 3D Chem Chemistry, Structures, and 3D Molecules
* இந்தியானா பல்கலைக்கழகம் மூலக்கூற்று அமைப்பு மையம் (ஆங்கில மொழியில்)
* புள்ளித் தொகுதிச் சமச்சீர் ஊடாடு எடுத்துக்காட்டுகள் பரணிடப்பட்டது 2009-05-21 at the வந்தவழி இயந்திரம் (ஆங்கில மொழியில்)
* மூலக்கூற்று மாதிரியாக்கம் பரணிடப்பட்டது 2008-01-20 at the வந்தவழி இயந்திரம் (ஆங்கில மொழியில்)
* அசைவூட்டிய முக்கோணத் தளக் காட்சி (ஆங்கில மொழியில்)
**அலனா கோல்மி** (*Alana Golmei*) இந்தியாவின் மணிப்பூர் மாநிலத்தைச் சேர்ந்த ஒரு மனிதநேய ஆர்வலராவார். செயற்பாட்டாளராகவும் வழக்கறிஞராகவும் உள்ள இவர் பன்னு அறக்கட்டளையின் நிறுவனருமாவார்.

பெண்களுக்கு எதிரான வன்முறைகள் பாலின அடிப்படையிலான பாகுபாடுகள், உடல் மற்றும் மன இடர்பாடுகளை களைந்து பெண்களின் கவுரவத்தைப் பாதுகாப்பதை இந்த அறக்கட்டளை தனது நோக்கமாக உறுதிபூண்டுள்ளது, மேலும் சாதி, வர்க்கம், இனம், மதம் மற்றும் புவியியல் பகுதி ஆகியவற்றைப் பொருட்படுத்தாமல் பெண்களுக்கு எதிரான அனைத்து வகையான பாகுபாடுகள் மற்றும் குற்றங்களுக்கு எதிராக பன்னு அறக்கட்டளை பாடுபடுகிறது.

தில்லி பர்மா மையத்தின் நிறுவன உறுப்பினராகச் செயல்படும் அலனா 2007 ஆம் ஆண்டில் வடகிழக்கு ஆதரவு மையம் & உதவி மையத்தைத் தொடங்கினார்.  பெண்கள், வடகிழக்கு மக்கள், தில்லியில் உள்ள பழங்குடி சமூகத்தைச் சேர்ந்தவர்களுக்கு தேசிய தலைநகர் பிராந்தியத்தில் துன்புறுத்தல்கள் மற்றும் இடர்பாடுகளைத் தடுப்பதை இம்மையம் நோக்கமாகக் கொண்டு செயல்படுகிறது. 

வடகிழக்கு இந்தியாவைச் சேர்ந்த மக்கள் தில்லியில் எதிர்கொள்ளும் பெரும் பிரச்சினைகளைக் கையாள்வதில் அலனா கோல்மி முன்னணியில் இருந்தார்.

கோல்மிக்கு 2016 ஆம் ஆண்டு மகளிர் தினமான மார்ச்சு மாதம் 8 ஆம் தேதியன்று தில்லி சாதனை மகளிர் விருது வழங்கப்பட்டது.

மேற்கோள்கள்
-----------

1. ↑  "'He Spat and Called Me Corona': Racism Against North East Indians Feeds Off Coronavirus Panic". *news 18*. 17 May 2020 அன்று பார்க்கப்பட்டது.
2. ↑  "'Beaten, abused, spat on': People from Northeast endure racist slurs amid coronavirus panic". *The Print*. 17 May 2020 அன்று பார்க்கப்பட்டது.
3. ↑  "'Coronavirus' Is Now A Racial Slur In India: What Can Govt Do To Prevent Attacks?". *Huffington post*. 17 May 2020 அன்று பார்க்கப்பட்டது.
4. ↑  "Alana Golmei and her helpline to fight discrimination against people from the Northeast".
5. 1 2  "Dr. Alana Golmei awarded 'DCW Achievement Award' 2016".
6. ↑  "TEDxIITGuwahati speakers".

புற இணைப்புகள்
--------------

* Let’s talk about racism | Don’t call us ‘chinky, momo, chowmein,’ says a Northeastern woman in *Hindustan Times,* 2017
* Interaction with Dr. Alana Golmei, General Secy of NE Support Centre & Helpline, in Tejasvini, DD News.
* Northeast Helpline numbers, by grin news
**உசான்-அனத்தோல் தெமார்சே** (பிரெஞ்சு மொழி: *Eugène-Anatole Demarçay*, 1 சனவரி 1852 – 5 மார்ச்சு 1903) என்பவர் பிரான்சு நாட்டு வேதியியல் அறிஞர் ஆவார். இவர் சான்-பாப்டிசுட்டு தூமாசு என்ற வேதியியல் அறிஞரின் மேற்பார்வையில் கல்வி பயின்றார். ஒரு பரிசோதனையின் போது நிகழ்ந்த வெடிவிபத்தில் இவருடைய ஒரு கண்ணில் பார்வை இழப்பு ஏற்பட்டது.

நிறமாலையியல் துறையில் இவர் வல்லுநராகத் திகழ்ந்தார். 1896 ஆம் ஆண்டில், அப்போது புதியதாக கண்டறியப்பட்டிருந்த தனிமம் சமாரியத்தின் பண்புகளைப் பாதிக்கின்ற வேறு ஒரு தனிமம் அத்துடன் கலந்திருப்பதாக சந்தேகம் கொண்டார். இதன் விளைவாக 1901 ஆம் ஆண்டில் யூரோப்பியம் கண்டறியப்பட்டது. 1898 ஆம் ஆண்டில் இவர் தன்னுடைய அலைமாலைத் திறன்களை உபயோகித்து மேரி கியூரியின் ரேடியம் கண்டுபிடிப்பை உறுதிப்படுத்தினார்.

மேற்கோள்கள்
-----------

1. ↑  GeneaNet
[*தொடர்பிழந்த இணைப்பு*]
2. ↑  Asimov, *Asimov's Biographical Encyclopedia of Science and Technology* 2nd Revised edition

வெளியீடுகள்
-----------

* *Spectres électriques. Atlas* ; Eugène Demarçay ; Paris : Gauthier-Villars, 1895
* *Sur les acides tétrique et oxytétrique et leurs homologues* ; Eugène Demarçay ; Paris : Gauthier-Villars, 1880
**அலங்கு** என்பது தமிழ்நாட்டு நாய் இனங்களில் ஒன்றாகும். இந்த நாய்கள் தஞ்சை, திருச்சி வட்டாரங்களைப் பூர்வீகமாகக் கொண்டவை என்றும், மிகக் குறைவான ரோமத்துடன் காணப்படுபவை. நன்கு இறங்கிய நெஞ்சும் தசைப்பற்றுடன் பெரிய உருவமுமாக தூக்கிய காதுகளுடன் இருக்கும் என விளக்கபட்டுள்ளது. இந்த நாய் இனம் தற்போது அழிந்துவிட்டது. அலங்கு நாயின் ஓவியம் தஞ்சை பெரிய கோயிலில் வரையப்பட்டுள்ளது. இதனை உலகப்புகழ் பெற்ற விலங்கியல் நிபுணர் டெஸ்மாண்ட் மோரிஸ் எழுதிய குறிப்புகள் மூலமாக அறிந்தனர். "வேட்டைக்கும் பாதுகாவலுக்கும் அலங்கை மிஞ்சிய நாய் இனம் இல்லை" என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.

*1962 க்கு முன்னர் அலங்கு நாய் இனம் குறித்து எங்கும் பதிவு செய்யப்படவே இல்லை. சோழர் காலத்து வரலாற்றை எழுதிய எந்த வரலாற்றாசிரியரும் அலங்கு என்ற நாய் இனம் இருந்ததாகவோ, அது சோழர்களால் பேணி வளர்க்கப்பட்டதாகவோ பதிவு செய்யவில்லை. ஆக, தஞ்சைப் பெரிய கோயிலில் உள்ள சித்திரம் ஒரு நாயினது படம் என்று சொல்லலாமே தவிர, சோழர்கள் வளர்த்த அலங்கு நாய் என்றோ, அப்படி ஒரு இனம் இருந்து அழிந்து போனதென்றோ உறுதியாகக் கூறுவதற்கில்லை.* என்று ஆய்வாளர் இரா சிவசித்து குறிப்பிடுகிறார்.

ஆதாரங்கள்
---------

1. ↑  தஞ்சை பெரியகோயில் ஓவியத்தில் காணப்படும் அழிந்துபோன அலங்கு நாய்﻿
2. ↑  அழிந்து போனதா அலங்கு?, கட்டுரை, இரா. சிவசித்து, இந்து தமிழ் 2017 திசம்பர் 2

வெளி இணைப்புகள்
---------------

* அழிந்து போனதா அலங்கு? இரா. சிவசித்து, தி இந்து, 2017 திசம்பர் 2

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
சுக்வாசைல்ட்டு அண்டவெளி புழுத்துளையினை விளக்கும் கட்டமைப்பு மாதிரி
இயற்பியலில் **அண்டவெளி புழுத்துளை** (*wormhole*) என்பது ஒரு வெளிநேரம் பற்றிய உருவவியல் கருதுகோளாகும். இது அடிப்படையில் வெளிநேரம் சார்ந்த ஒரு சுருக்கவழி ஆகும். அண்டவெளி புழுத்துளை குறித்து அவதானிக்கக் கூடிய சான்றுகள் எதுவுமில்லை. ஆனால் அண்டவெளி புழுத்துளையினை உள்ளடக்கும் பொதுச் தொடர்பியக்கம் குறித்து கொள்கை ரீதியிலான சமன்பாடுகளுக்கான வலுவான தீர்வுகள் காணப்படுகின்றன. இதன் காரணமாக, தொடர்பியக்கம் பற்றிய கற்கைகளில் அண்டவெளி புழுத்துளை முக்கியமுடையதாக கருதப்படுகின்றது. முதல் வகையான அண்டவெளி புழுத்துளை தீர்வு சுக்வாசைல்ட்டு அண்டவெளி புழுத்துளை எனப்படும். இது சாசுவதமான கருந்துளை பற்றி விபரிக்கிறது.

புழுத்துளை பெயர்க்காரணம்
------------------------

ஆப்பிள் ஒன்றின் மீது வாழும் இரு புழுக்களைக் கருதும் போது, முதல் புழு 'நீளம் அகலம்' என்ற வெறும் இரண்டு பரிமாணங்களை கொண்ட பரப்பளவாக மட்டுமே அறிந்துள்ளது. 'ஆழம்' என்ற பரிமாணத்தைப் பற்றி அதற்கு தெரியாது. இரண்டாவது புழு புதிய பரிமாணங்களைத் தேடி ஆப்பிளைச் சுற்றிக் கொண்டு செல்கிறது. இதை, முதல் புழு மற்றொரு புழு தொடுவானில் மறைந்து விட்டது என்று கருதிக்கொள்ளும், இரண்டாவது புழு ஆப்பிளை சுற்றி வரும் போது ஆப்பிள் கண்ணுக்குத் தெரியாத மூன்றாவது பரிமாணத்தில் வளைந்துள்ளது என்ற முடிவுக்கு வரும். இரண்டாவது புழு, இப்போது ஆப்பிளின் மறுபக்கத்துக்கு செல்ல மூன்றாவது பரிமாணத்தின் வழியே ஆப்பிளைத் துளைத்துச் செல்லலாம் என்று கணிக்கிறது. இந்தத் துளைகளின் வழியே செல்லும் போது நேரத்தையும் தூரத்தையும் கணிசமாக மிச்சப்படுத்தலாம் என்ற முடிவுக்கும் வருகிறது. இந்த 'புதைகுழிகளுக்கு' பெயர் தேடிக் கொண்டிருந்த போது **ஜான் வீலர்** (John Archibald Wheeler), ஒரு ஆப்பிள் புழு ஒன்று துளைத்துக் கொண்டு செல்வதைப் பார்த்து இந்தப் பெயர் வைத்தார். அதாவது **WORM HOLE - புழுத்துளை**.

குறிப்புகள்
-----------

வெளியிணைப்புகள்
---------------

மேற்கோள்கள்
-----------

1. ↑  Dennis Overbye (10 October 2022). "Black Holes May Hide a Mind-Bending Secret About Our Universe – Take gravity, add quantum mechanics, stir. What do you get? Just maybe, a holographic cosmos.". *The New York Times*.. பார்த்த நாள்: 10 October 2022.
2. ↑  Choi, Charles Q. (2013-12-03). "Spooky physics phenomenon may link universe's wormholes" (ஆங்கிலம்). NBC News. 2019-07-30 அன்று பார்க்கப்பட்டது.
3. ↑  "Focus: Wormhole Construction: Proceed with Caution". *Physical Review Focus* (ஆங்கிலம்). பாகம் 2. American Physical Society. 1998-08-03. p. 7.
**அண்டார்டிகா கடல்சார் உயிரினங்கள் பாதுகாப்பு மாநாடு** என அழைக்கப்படும் **அண்டார்டிகா கடல்சார் உயிரினங்கள் பாதுகாப்பு ஆனையம்** (Convention on the Conservation of Antarctic Marine Living Resources or Commission on the Conservation of Antarctic Marine Living Resources, (CCAMLR), டிசம்பர் 1959 அண்டார்டிக்கா ஒப்பந்தத்தின் தொடர்ச்சியாக, இம்மாநாடு 1 ஆகஸ்டு 1980 அன்று தொடங்கி 7 ஏப்ரல் 1982இல், அண்டார்டிகா கடல்சார் உயிரினங்கள் பாதுக்காப்பு ஆனையம் நிறுவப்படுதில் முடிவடைந்தது.
அண்டார்டிகா கடல் பகுதியில் மாசுக்கட்டுப்பாடுகள் மேற்கொள்வது, கடல்வாழ் உயிரினங்களின் இனப்பெருக்கத்தை வளர்ப்பதே இம்மாநாட்டின் இலக்கு ஆகும்.

தென்முனைப் பெருங்கடலில் உலகின் மிகப்பெரிய கடல்சார் உயிரினப் பூங்காவை அமைக்கவும், கடல்சார் உயினங்களின் இனப்பெருக்கதை அதிகரிக்கவும், உணவுக்காக மீன் போன்ற கடல்சார் உயிரினங்களை பெரும் அளவில் வேட்டையாடுவதைத் தடுக்கவும் ஆனையத்தின் முக்கியப் பணியாகும். இந்த மாநாட்டில் அண்டார்டிகாவில் கடல்சார் உயிரினப்பூங்காவை அமைப்பதற்கும், அதனை நிர்வகிக்க ஆனையத்தை அமைப்பதை ஆதரித்து 14 நாடுகள் கையொப்பமிட்டத்தை ஐரோப்பிய ஒன்றியம் உட்பட 35 நாடுகள் அங்கீகாரம் அளித்துள்ளது.

பன்னாட்டு கடல்சார் உயிரினங்கள் காப்பகம்
---------------------------------------

அண்டார்டிகா கடல்சார் உயிரினங்கள் பாதுகாப்பு மாநாட்டின் உடன்படிக்கையின் தொடர்ச்சியாக 28 அக்டோபர் 2016இல், அண்டார்டிகாவின் ரோஸ் கடலில் 5,98,000 சதுர மைல் பரப்பில், உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள் பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை செய்யப்படுகிறது. பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும்.

இதனையும் காண்க
--------------

* ரோஸ் கடல்
* அண்டார்டிக்கா ஒப்பந்தம்
* தென்முனைப் பெருங்கடல்

மேற்கோள்கள்
-----------

1. ↑  "Commission for the Conservation of Antarctic Marine Living Resources". *ccamlr.org*. 2011. 11 October 2011 அன்று பார்க்கப்பட்டது.
2. ↑  LinkPDF
3. ↑  World's Largest Marine Reserve Created Off Antarctica
4. ↑  World's largest marine park created in Ross Sea in Antarctica in landmark deal
5. ↑  உலகின் மிகப்பெரிய கடல்சார் உயிரின சரணாலயம்

* CIA World Factbook 2003 edition

வெளி இணைப்புகள்
---------------

* **Convention on the Conservation of Antarctic Marine Living Resources**
* Full text of document பரணிடப்பட்டது 2010-05-05 at the வந்தவழி இயந்திரம்
* "CCAMLR's Management of the Antarctic" பரணிடப்பட்டது 2009-09-13 at the வந்தவழி இயந்திரம் (PDF)
கிலாரி பசு 
கிலாரி காளை
**கிலாரி மாடுகள்** (கன்னடம்:**ಖಿಲಾರಿ**/மராத்தி:**खिल्लारि**) என்பவை இந்தியாவைச் சேர்ந்த போஸ் இன்டிகஸ் மாட்டினத்தின் ஒரு கிளை இனமாகும். இவை மகாராட்டிரத்தின் சாத்தாரா மாவட்டம், கோலாப்பூர் மாவட்டம், சாங்கலி ஆகிய வட்டாரங்களிலும், கர்நாடகத்தின் பிஜப்பூர், தார்வாட் பெல்காம் மாவட்டப் பகுதிகளில் வளர்க்கப்படுகின்றன. இந்த இன மாடுகள் அப்பகுதியில் உள்ள வெப்பமண்டல மற்றும் வறட்சி வாய்ப்புகளை தாங்கி வாழக்கூடியனவாக உள்ளன. மேலும் அங்கு கடினமான வேளாண் பணிகளை செய்யம் திறனை கொண்ட மாடுகளாக உள்ளதால் இது உள்ளூர் விவசாய சமூகத்திற்கு சாதகமாகவே உள்ளன. இருந்தபோதும், அண்மைக் காலமாக இந்த இன மாடுகள் அதன் குறைந்த பால் கொடுக்கும் தன்மையால் எண்ணிக்கை குறைந்து வருகிறது. இவை சாம்பல் கலந்த வெள்ளை நிறத்துடன் காணப்படும்
இவற்றின் நடை வேகமாக இருக்கும்.

பிறப்பிடம்
----------

கிலாரி மாடுகளில் பல வகைகள் உள்ள, இந்த இன மாடுகள் மைசூர் மாநிலம் அல்லது மகாராட்டிர மாநிலத்திலுள்ள ஹலிகார் மாடுகளில் இருந்து தோன்றியவை ஆகும்.

மேற்கோள்கள்
-----------

1. ↑  "கிலாரி". *அறிமுகம்*. தமிழ்நாடு வேளாண் பல்கலைக் கழகம். 9 சனவரி 2017 அன்று பார்க்கப்பட்டது.
2. ↑  "Oklahoma State University breed profile". 2008-04-02 அன்று மூலம் பரணிடப்பட்டது. 2017-01-08 அன்று பார்க்கப்பட்டது.